C 498/32
ET
Euroopa Liidu Teataja
30.12.2022
Üleminek kohalike ja piirkondlike omavalitsuste rolli tunnustamiselt mitmetasandiliste meetmete tõhusale rakendamisele 13. tunnistab, et kuigi Glasgow’ kliimapaktiga ei suudetud hõlmata vajalike meetmete kiireloomulisust ja ulatust, õnnestus sellega käivitada Pariisi kokkuleppe teine etapp ja lõpetada kõik lahendamata küsimused Pariisi reeglistikus; (7) on siiski endiselt sügavalt mures selle pärast, et praegu esitatud riiklikult kindlaksmääratud panused on pannud maailma liikuma 2,5 oC soojenemise suunas;
14. kordab Euroopa tuleviku konverentsi lõpparuandes esitatud üleskutseid kiirendada rohepöörde elluviimist.
Komitee on jätkuvalt mures energia taskukohasuse pärast tarbijate ja ettevõtjate jaoks, eelkõige praeguse kriisi tingimustes, ning rõhutab vajadust kaitsta kõige haavatavamaid rühmi ja territooriume energiasüsteemi ümberkujundamise mis tahes soovimatu ebasoodsa mõju eest, tuletades meelde Euroopa Komisjoni 2022. aasta tulevikusuundade analüüsi aruande järeldusi;
15. rõhutab, et vajaliku tegevuse ulatus nõuab integreeritud mitmetasandilist poliitikat ja valdkonnaüleseid lahendusi; toonitab seetõttu vajadust ametlikult tunnustada kohalike ja piirkondlike omavalitsuste rolli kliimamuutustega võitlemisel; juhib tähelepanu sellele, et kohalike ja piirkondlike omavalitsuste tõhusat ja süstemaatilist osalemist nii ettevalmistusetapis kui ka läbirääkimiste käigus tuleks lihtsustada;
16. tõstab esile komitee rolli enam kui miljoni kohaliku ja piirkondliku juhi institutsioonilise esindajana ning võrgustike võrgustikuna; toonitab oma ainulaadset positsiooni kliimameetmete rakendamise eestvedajana kohalikul tasandil ning valmisolekut teha koostööd ja luua partnerlusi Euroopa institutsioonide ja Pariisi kokkuleppe osalistega, et edendada mitmetasandilist koostööd enne ja pärast COP 27 toimumist;
17. rõhutab kliimapartnerluse „Under2 Coalition“ tähtsust esimese ülemaailmse kohalike ja piirkondlike omavalitsuste kliimakokkuleppena, mis algatati enne Pariisi kokkulepet; tõstab esile 2021. aasta vastastikuse mõistmise memorandumis esitatud ajakohastatud ja ambitsioonikamaid „Under2 Coalition“ eesmärke, mis hõlmavad kohustust rakendada meetmeid 1,5 kraadi eesmärgi ja netonullheite saavutamiseks 2050. aastaks või varem; innustab komitee liikmeid sellele kokkuleppele samuti alla kirjutama ja kutsub partnerluse „Under2 Coalition“ seniseid allakirjutanuid üles ühinema 2021. aasta ambitsioonikama vastastikuse mõistmise memorandumiga;
18. toonitab kohalike ja piirkondlike omavalitsuste rühma (LGMA) otsustavat rolli kohalike ja piirkondlike omavalitsuste seisukohtade koondamisel maailma tasandil ning kliimamuutuste vastu võidelda soovivate kohalike ja piirkondlike omavalitsuste ülemaailmse võrgustiku jätkuval tugevdamisel; innustab kõiki ÜRO kliimamuutuste raamkonventsiooni osalisi tegema koostööd LGMA ja kõigi valitsusväliste osalejatega, et anda konstruktiivne panus COP 27 ettevalmistamise protsessi ning luua tugevam koostöö ÜRO kliimamuutuste raamkonventsiooni mitmetasandilise tegevuse sõprade rühmaga;
Kliimamuutuste leevendamise eesmärkide säilitamine ja suutlikkuse suurendamine teadusuuringute ja innovat­ siooni edendamise kaudu 19. tuletab meelde, et ligikaudu 10 000 kohalikku ja piirkondlikku omavalitsust kogu Euroopas on võtnud kaugelevaatava kohustuse vähendada kasvuhoonegaaside heidet ja võidelda kliimamuutuste vastu, osaledes sellistes algatustes nagu linnapeade pakt ning töötades välja strateegiaid ja kliimameetmeid, nagu säästva energia ja kliimameetmete tegevuskavad ning teised piirkondlike algatustega edendatavad kohalikud kliimameetmete tegevuskavad; rõhutab, et 75 % enam kui 11 000 ülemaailmsele linnapeade paktile allakirjutanust on seadnud ambitsioonikamad kasvuhoonegaaside vähendamise eesmärgid (8) kui nende riikide valitsused ning üle 50 % kiirendab oma heitkoguste vähendamise määra, suurendades kriitilist poliitilist vastupanuvõimet eesmärkidest taganemise suhtes riiklikul tasandil;
20. rõhutab, et kohalike ja piirkondlike omavalitsuste pühendumus ja tegevus täiendavad ja toetavad jõupingutusi, mida tehakse nii rahvusvahelistes protsessides kui ka riiklikul tasandil, ning et kohalike ja piirkondlike omavalitsuste tegevus on vajalik riiklike ja rahvusvaheliste eesmärkide täitmiseks; kordab vajadust ametlikult kaasata piirkondlikult ja kohalikult kindlaksmääratud panused, et täiendada riiklikult kindlaksmääratud panuseid ning ametlikult tunnustada, jälgida ja innustada kogu maailma kohalike ja piirkondlike omavalitsuste tehtavaid jõupingutusi kasvuhoonegaaside heitkoguste vähendamiseks;
(7) (8)
Kui Pariisi kokkuleppega luuakse raamistik rahvusvaheliseks tegevuseks, siis Pariisi reeglistikuga viiakse kokkulepe ellu, sätestades vahendid ja protsessid, mis võimaldavad kokkuleppe täielikku, õiglast ja tõhusat rakendamist.
Allikas: ülemaailmse linnapeade pakti mõjuaruanne 2021.